LT
2022 12 1
Europos Sąjungos oficialusis leidinys
L 310/1
II (Ne teisėkūros procedūra priimami aktai)
REGLAMENTAI KOMISIJOS REGLAMENTAS (ES) 2022/2338 2022 m. lapkričio 28 d. kuriuo uždraudžiama su Europos Sąjungos valstybių narių vėliavomis plaukiojantiems laivams žvejoti ledjūrio menkes 1 ir 2 parajonių Norvegijos vandenyse
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2009 m. lapkričio 20 d.
Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį, kadangi: (1)
Tarybos reglamentu (ES) 2022/109 (2) nustatomos kvotos 2022 metams;
(2)
remiantis Komisijai pateikta informacija, laivai, kurie plaukioja su Europos Sąjungos valstybės narės vėliava arba yra joje registruoti, žvejodami ledjūrio menkių išteklius 1 ir 2 parajonių Norvegijos vandenyse, išnaudojo 2022 metams skirtą kvotą;
(3)
todėl būtina uždrausti tam tikrą tų išteklių žvejybos veiklą,
PRIĖMĖ ŠĮ REGLAMENTĄ:
1 straipsnis Kvotos išnaudojimas Priede nurodyta Europos Sąjungos valstybėms narėms 2022 metams skirta ledjūrio menkių išteklių žvejybos 1 ir 2 parajonių Norvegijos vandenyse kvota laikoma išnaudota nuo tame priede nustatytos dienos.
2 straipsnis Draudimas Nuo šio reglamento priede nustatytos dienos su Europos Sąjungos valstybės narės vėliava plaukiojantiems arba Europos Sąjungos valstybėje narėje registruotiems žvejybos laivams uždraudžiama 1 straipsnyje nurodytų išteklių žvejybos veikla.
Visų pirma draudžiama laivuose laikyti, perkelti, perkrauti arba iškrauti tokių laivų po nurodytos dienos sužvejotas minėtų išteklių žuvis.
(1) OL L 343, 2009 12 22, p. 1.
(2) 2022 m. sausio 27 d.
Tarybos reglamentas (ES) 2022/109, kuriuo 2022 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 21, 2022 1 31, p. 1).